HANKELEPING

Tallinn	09.05.2024 nr 2-2/24/451-1	

Riigi Kaitseinvesteeringute Keskus (registrikood 70009764, asukoht Järve tn 34a, 11314 Kristiine linnaosa, Tallinn, Harju maakond), keda esindab direktori 07.12.2020 käskkirja nr 77 ja 08.05.2024 käskkirja nr 48  alusel projektibüroo juht Ats Janno hangete osakonna juhataja ülesannetes, edaspidi nimetatud tellija

ja

OÜ Kemmerling, registrikood 11139497, asukoht Turu põik 4/1 50106 Tartu, keda esindab põhikirja alusel Andrus Oraka, edaspidi nimetatud täitja, eraldi nimetatud kui pool ja ühiselt kui pooled on sõlminud dünaamilise hankesüsteemi „Konteinerite ost, rent, ehitus ja remont“ (viitenumber 263475) seotud hanke „Konteinerite renditeenus (Ämari)“ (viitenumber 278952) tulemusel hankelepingu (edaspidi nimetatud leping).

1.	Lepingu ese

1.1.	Leping on sõlmitud dünaamilise hankesüsteemi kategoorias 2 – konteinerite rent.
1.2.	Osutatav teenus on konteinerite renditeenus.
1.3.	Teenuse kirjeldus on toodud lepingu lisas 1.
1.4.	Teenuse osutamine toimub riigihanke alusdokumentide ja pakkumuse alusel.
1.5.	Teenuse osutamise asukoht on Ämari lennubaas.
1.6.	Rendiperioodi eelduslik algusaeg ja lõpp on kirjeldatud lisa 1 tehnilise kirjelduse punktis 1.1, kui ei kasutata lepingu punktis 1.7 kirjeldatud muudatusi. Rendiperioodi algusaeg võib muutuda tulenevalt näiteks hankemenetluse kestusest, vaidlustamisest või paigaldustööde kestusest.
1.7.	Rendiperioodi võib muuta (sh lühendada) või pikendada, kui samal territooriumil jätkub vajadus vara rentimiseks kas samas või muudetud mahus. Kui renditava vara s.h inventari arv, maht ja neile esitatavad nõuded muutuvad, siis muudetakse ka teenuse maksumust proportsionaalselt muudatusega. Lepingu pikendamise või mahu muutmise vajaduse tekkimisest teavitab tellija täitjat esimesel võimalusel ning muudatus vormistatakse kirjalikult.

2.	Üleandmine ja vastuvõtmine

2.1.	Üleandmine ja vastuvõtmine toimub akti alusel, mis on koostatud kahes eksemplaris ja mis allkirjastatakse punktis 4 toodud kontaktisikute poolt.

3.	Maksetingimused

3.1.	Lepingu maksumus ilma käibemaksuta on 38 673,30 eurot, millele lisandub käibemaks seaduses sätestatud juhul.
3.2.	Maksetingimused on toodud üldtingimustes ja e-arve esitatakse vastavalt üldtingimuste punkti(de)le 6.4 ja 6.5.
3.3.	Arve esitamise aluseks on kahepoolselt allkirjastatud üleandmise-vastuvõtmise akt. Arve esitab täitja pärast üleandmise-vastuvõtmise akti kahepoolset allkirjastamist.

4.	Kontaktisikud

4.1.	Tellija kontaktisikud on:

4.1.1.	teenuse üleandmisel ja vastuvõtmisel: Kaire Tepp, tel +372 5699 6440, e-post kaire.tepp@rkik.ee; 
4.1.2.	lepingulistes küsimustes lepingulistes küsimustes Meril Topper, tel 
+372 5196 6526, e-post meril.topper@rkik.ee. 

4.2.	Täitja kontaktisikud on:

4.2.1.	kontaktisik lepingu täitmise osas Jarmo Väinaste, tel +372 5562 5526, e-post jarmo@kemmerling.ee; 
4.2.2.	lepingulistes küsimustes Andrus Oraka, tel +372 513 1903, e-post andrus@kemmerling.ee. 

5.	Muud sätted

5.1.	Leping on koostatud ühes eksemplaris ja allkirjastatud digitaalselt. 
5.2.	Dokumentide hierarhia: seotud hanke tehniline kirjeldus, hankeleping, hankelepingu üldtingimused.
5.3.	Leping jõustub tellija poolt allkirjastatud lepingu edastamisest täitja e-posti aadressile ning kehtib kuni lepinguliste kohustuste täitmiseni.

6.	Lisad

6.1.	Lisa 1. Tehniline kirjeldus
6.2.	Lisa 1.1. Tehnilise kirjelduse juurde_Konteinerlahenduse joonis
6.3.	Lisa 2. Hankelepingu üldtingimused
6.4.	Lisa 3. Pakkumus

7.	Poolte rekvisiidid

Tellija:

Riigi Kaitseinvesteeringute Keskus
Registrikood 70009764
Järve 34a
11314 Tallinn
e-post lepingud@rkik.ee

(allkirjastatud digitaalselt)

Ats Janno
projektibüroo juht
hangete osakonna juhataja ülesannetes	
Täitja:

OÜ Kemmerling 
Registrikood 11139497
Turu põik 4/1
50106 Tartu
e-post info@kemmerling.ee 

(allkirjastatud digitaalselt)

Andrus Oraka
  juhatuse liige